U uredu (SAD)
U uredu (engleski: The Office) jest američki sitkom u formi pseudodokumentarca koji prati svakodnevne radne aktivnosti zaposlenika ogranka Dunder Mifflina, fiktivne kompanije za prodaju papira, u Scrantonu (Pennsylvania). Prikazivan je na NBC-ju od 24. marta 2005. do 16. maja 2013, a snimljeno je devet sezona. Serija je adaptacija istoimene britanske serije, prikazivane na BBC-ju od 2001. do 2003, a za američku televiziju adaptirao ju je Greg Daniels, scenarist veteran koji je radio u projektima kao što su Saturday Night Live, Kralj brda i Simpsoni. Koproducenti su bili Danielsov Deedle-Dee Productions te Reveille Productions (kasnije Shine America), u asocijaciji s Universal Televisionom. Originalni izvršni producenti bili su Daniels, Howard Klein, Ben Silverman, Ricky Gervais i Stephen Merchant, uz mnoge druge koji su promovirani u kasnijim sezonama. Poput britanskog pandana, serija je snimana bez publike u studiju i vještačkog smijeha kako bi se simulirao format stvarnog dokumentarca. Debitirala je na NBC-ju kao zamjena u sredini sezone, a prikazana je 201 epizoda. Glavnu glumačku postavu u početku su činili Steve Carell, Rainn Wilson, John Krasinski, Jenna Fischer i B. J. Novak; međutim, kasnije su se dogodile brojne promjene. Među poznatije zvijezde izvan originalne postave spadaju Ed Helms, Mindy Kaling, Craig Robinson, James Spader, Ellie Kemper i Catherine Tate. Serija je dobila mješovite kritike za kratku prvu sezonu, ali su sljedeće sezone, naročito one s Carellom, dobile pohvale od televizijskih kritičara s obzirom na to da su se likovi, sadržaj, struktura i ton znatno odmakli od britanske verzije. Te sezone uvrštene su na nekoliko kritičarskih top-lista serija, osvojivši nagrade kao što su "Peabody" 2006, dvije nagrade Ceha filmskih glumaca, Zlatni globus za Carellovu izvedbu i četiri Emmyja, uključujući onaj za najbolju humorističku seriju 2006. Kasnije sezone kritizirane su zbog pada kvaliteta, a mnogi su kao važan faktor za to vidjeli Carellov odlazak u sedmoj sezoni; ipak, posljednja sezona općenito je pozitivno primljena. Procijenjeno je da je posljednju epizodu gledalo 5,69 miliona ljudi, nakon jednosatne retrospektive serije.